Proscovia Margaret Njuki

Proscovia Margaret Njuki injiniyar lantarki ce kuma ma'aikaciyar gwamnati. Daga ranar 24 ga watan Nuwamba, 2016, tayi aiki a matsayin shugabar hukumar gudanarwar Kamfanin Lantarki na Uganda Electricity Generation Company Limited (UEGCL).  Ta maye gurɓin Stephen Isabalija, wanda aka nada babban sakatare a ma'aikatar makamashi da ma'adinai ta Uganda. 

 Tarihi da ilimi 
An haife ta a ranar 25 ga watan Yuni 1951 'ya ce ga Reverend da Mrs. Benoni Kaggwa-Lwanga. Ta halarci makarantar sakandare ta Gayaza don karatunta na O-Level da A-Level. Ta yi karatu a Jami'ar Nairobi, inda ta kammala karatun digiri na farko a fannin injiniyanci na lantarki a shekarar 1974, mace ta farko 'yar Uganda da ta kammala digiri a matsayin injiniya.

 Sana'a 
Bayan kammala karatunta a Nairobi, ta koma Uganda ta fara aikin injiniyanci na sadarwa a gidan talabijin na ƙasa na lokacin, Uganda Television (UTV). Ta tashi cikin matsayi kuma a cikin shekarar 1994, an naɗa ta shugabar sabis na injiniyanci na UTV. A shekara ta 1995, an nada ta Kwamishina na UTV.  Kafin ta zama shugabar hukumar ta UEGCL, ta yi aiki a matsayin mamba a wannan hukumar, ƙarƙashin jagorancin Dr. Stephen Isabalija.

 Sauran nauye-nauye 
Ita ce wacce ta kafa kungiyar Injiniyoyin Mata, Fasaha da Masana Kimiyya a Uganda, tun a shekarar 1989. Har ila yau, mamba ce a Cibiyar Injiniyoyi masu ƙwarewa a Uganda kuma ta yi aiki a majalisar zartarwa daga shekarun 1990 har zuwa 1993.

 Na sirri 
A shekarar 1977 ta auri Samwiri HK Nnjuki kuma tare su ne iyayen 'ya'ya mata biyu da namiji ɗaya.

 Duba kuma 

 Irene Muloni
 Monica Azuba Ntege
 Miriam Muwanga

 Manazarta 

Category:Rayayyun mutane